Dženifera Kūlidža

Dženifere Kūlidža (; dzimusi ) ir amerikāņu aktrise. Pazīstama ar savu darbu komēdijas žanrā. Saņēmusi vairākus apbalvojumus, tostarp Zelta globusa balvu un divas Primetime Emmy balvas. 2023. gadā viņa tika iekļauta ikgadējā Time 100 sarakstā kā viena no ietekmīgākajām personām pasaulē.

Kūlidža atveidoja otrā plāna lomas filmu ciklos "Amerikāņu pīrāgs" (1999—2012) un "Gudrā blondīne" (Legally Blonde; 2001—2003). Viņa ir sadarbojusies ar Kristoferu Gestu četrās viņa pseido-dokumentālajās filmās: Best in Show (2000), A Mighty Wind (2003), For Your Consideration (2006) un Mascots (2016). Piedalījusies arī filmās "Pelnrušķītes stāsts" (A Cinderella Story, 2004), "Klikt!" (2006), "Randiņfilma" (Date Movie, 2006), "Episkais ķinis" (Epic Movie, 2007), "Daudzsološa jauna sieviete" (2020), Single All the Way (2021) un "Manas ugunīgās kāzas" (Shotgun Wedding, 2022).

Televīzijā Kūlidža piedalījusies situāciju komēdijās "Džoijs" (Joey) (2004—2006), The Secret Life of the American Teenager (2008—2012), 2 Broke Girls (2011—2017) un drāmas seriālā The Watcher (2022). Viņa ieguva kritiķu atzinību par Taņjas Makvoidas, nedrošas bagātas sievietes tēla,  lomu HBO antoloģijas seriālā "Baltais lotoss" (2021—2022), iegūstot divas Primetime Emmy balvas un Zelta globusa balvu.

 Bērnība un skolas gadi 
Kūlidža piedzima Bostonā 1961. gada 28. augustā un uzauga Norvelā, Masačūsetsā. Bērnībā viņa spēlēja klarneti un trīs vasaras apmeklēja orķestra nometni.

Viņa apmeklēja Norvelas vidusskolu Norvelā un Vestones Kembridžas skolu Vestonā, pēc tam Emersona koledžu Bostonā un Amerikas Drāmas mākslas akadēmijā Ņujorkā. Koledžas laikā Kūlidža vēlējās kļūt par drāmas aktrisi, līdzīgi kā Merila Strīpa, taču tā vietā pievērsās komisku tēlu atveidošanai. Studējot Amerikas Drāmas mākslas akadēmijā, Kūlidža strādāja par viesmīli restorānā kopā ar Sandru Buloku, kura arī vēlējās kļūt par aktrisi.

 Karjera 

 1993—1999: Karjeras sākums 
1993. gada novembrī Kūlidža atveidoja epizodisku lomu televīzijas seriāla Seinfeld sērijā The Masseuse. 1994. gadā viņa bija pastāvīga dalībniece She TV īslaicīgā skeču komēdijas šovā, kurā piedalījās arī Niks Bekejs, Īlons Golds, Simbi Kali un Linda Keša. Viņai bija nelielas lomas tādās filmās kā Not of This Earth, A Bucket of Blood, Plump Fiction un "Nakts Roksberijā". Ieskaņoja Luannas skaistumkopšanas skolas skolotāju, Misu Kremzeru, animācijas serialā "Varenais Hils". Sadarbojās ar improvizācijas un skeču komēdijas trupu The Groundlings Losandželosā. 1995. gada jūnijā Kūlidža neveiksmīgi piedalījās noklausīšanā šovam Saturday Night Live.

 1999—2006: "Amerikāņu pīrāgs" un "Gudrā blondīne" 
1999. gadā Kūlidža guva savu lielo izrāvienu, atveidojot Džanīnu Stifleri jeb "Stiflera mammu" filmā "Amerikāņu pīrāgs". Filma guva lielu kases peļņu visā pasaulē nopelnot 235 miljonus dolāru.American Pie — Box Office Data, Movie News, Cast Information  The Numbers 2001. gadā viņa atkārtoti atveidoja šo lomu filmā "Amerikāņu pīrāgs 2". Vēlāk tajā pašā gadā viņai bija otrā plāna loma filmā "Gudrā blondīne" (Legally Blonde). "Gudrā blondīne" guva panākumus, ASV nopelnot 96 miljonus dolāru. Filmas panākumi radīja iespēju atkārtoti atveidot lomu 2003. gada turpinājumā "Gudrā blondīne 2" (Legally Blonde 2: Red, White & Blonde), taču šī filma finansiāli nebija tik veiksmīga kā pirmā, un saņēma pārsvarā negatīvas atsauksmes. 2003. gadā viņa atkal atveidoja Stiflera mammu filmā "Amerikāņu kāzas".

2003. gadā viņa atveidoja galvenā varoņa aģenti Luīzi filmā Testosterone, ko filmēja Argentīnā un kurā galvenās lomas atveidoja Deivids Satklifs un Antonio Sabato jaunākais. 2004. gadā viņai bija otrā plāna loma romantiskajā komēdijā "Pelnrušķītes stāsts" (A Cinderella Story), kurā viņa atveidoja Hilarijas Dafas tēla ļauno pamāti. Neskatoties uz negatīvajām atsauksmēm, filma guva mērenus kases panākumus.

2001. gadā seriālā Frasier viņa atveidoja Frederiku, Martina Kreina jauno fizioterapeiti, no 2003. līdz 2004. gadam seriālā "Džima dēļ" trīs sērijās atveidoja Roksanu, Džima māsu, un lomu 2003. gadā seriāla "Sekss un lielpilsēta" (Sex and the City) sērijā. Kūlidža gandrīz bija ieguvusi Linetas Skavo lomu seriālā "Bīstamās mājsaimnieces", taču to piešķīra Felisitijai Hafmenai.

2003. gadā seriāla "Draugi" pēdējā sezonas epizodē viņa atveidoja Amandu, uzbāzīgu paziņu, no kuras Fēbe un Monika cenšas atbrīvoties. No 2004. līdz 2006. gadam Kūlidžai bija loma NBC komēdijas seriālā "Džoijs" (Joey) kā Džoija Tribiāni pārmērīgi seksuālajai aģentei Robertai "Bobijai" Morgansternai. Seriāla otrajā sezonā viņa no periodiskas lomas kļuva par nozīmīgāku personāžu, parādoties 37 no 46 seriāla epizodēm. NBC oficiāli atcēla seriālu 2006. gada maijā zemo reitingu dēļ.

Kūlidža arī piedalījās 1998. gadā bērnu komēdijā Slappy and the Stinkers un ieskaņoja tantes Fannijas balsi animācijas filmā "Roboti" (2005). Kopā ar šo filmu izdeva arī oriģinālo īsfilmu, kas balstīta uz pilnmetrāžas animācijas filmu ar nosaukumu Aunt Fanny's Tour of Booty, kurā viņa atkārtoti ieskaņoja savu lomu.

2005. gada beigās Kūlidžu uzaicināja pievienoties Kino mākslas un zinātnes akadēmijai. 2006. gadā viņa piedalījās šova "Šefpavārs" (Top Chef) sērijā un atveidoja Ādama Sendlera sievas draudzeni Džanīnu kinokomēdijā "Klikt!". No 2000. līdz 2006. gadam viņa atveidoja komiskās lomas improvizētajos pseido-dokumentālajās filmās Best in Show, A Mighty Wind un For Your Consideration, kuras režisēja Kristofers Gests.

 2006—2011: Otrā plāna lomas kinokomēdijās un televīzijā 
Viņa piedalījās 2006. gada filmā "Randiņfilma" (Date Movie) kā Bārbras Streisandes tēla parodija no filmas "Iepazīsties, Fakeri". Filma saņēma negatīvas kritiķu atsauksmes, un Rotten Tomatoes ierindoja to 77. vietā 2000. gadu 100 sliktāk novērtēto filmu sarakstā ar vērtējumu 6%. Tomēr Variety slavēja Kūlidžu par precīzu Streisandes parodiju.

Filma "Episkais ķinis" (Epic Movie), ko izdeva 2007. gadā un kuru veidoja tā pati komanda, kas "Randiņfilmu", bija pirmā filma, kurā viņa saņēma galveno lomu. Filmā viņa atveidoja "Balto Kuceni" (Balto raganu) no Gnarnijas (Nārnijas), parodējot Disney un Walden Media filmu "Nārnijas hronika: Lauva, ragana un drēbju skapis". Entonijs Skots no The New York Times nosauca filmu par "nekaunīgu un arī atzinīgi vērtējamu, nolaižot savu satīrisko medījumu līdz zemākajam popkultūras saucējam" un piebilda: "Humors ir rupjš un vietām smieklīgs. Mākslīgi pompozais pavadījums... ir vienīgais, ko varētu saukt par asprātīgu. Bet par laimi, parādās Dženifere Kūlidža un Freds Vilards..., lai pievienotu nedaudz vieglas, ārprātīgas klases."

2007. gadā Kūlidža piedalījās televīzijas šovos Thank God You're Here un The Closer kanālā TNT. 2008. gadā viņa bija vieszvaigzne seriālā The Secret Life of the American Teenager, kurā atveidoja prostitūta. Otrajā sezonā viņa bija bieži sastopams personāžs, kas atveidoja Bena tēva saderinātās un Bena nākamās pamātes lomu. Viņa bija arī galvenajā lomā 2008. gada Lifetime Television filmā Living Proof. Kūlidža paiedalījās 2008. gada filmā Soul Men kā Rozalē.

2008. gadā Kūlidža atveidoja Ženevjēvas Makdonas lomu filmā "Sliktais policists". Filmas pirmizrāde notika 2009. gada 9. septembrī 66. Venēcijas kinofestivālā, bet pirmizrāde ASV notika 2009. gada 20. novembrī. Vēl 2009. gadā viņa kopā ar Heteri Greiemu un Emberu Hērdu piedalījās filmā ExTerminators, melnā komēdijā par sieviešu grupu, kas veido savu "kluso revolūciju", radot haosu savu vardarbīgo vīriešu dzīvē.

2009. gadā Kūlidža piedalījās vēl vienā filmā ar Hilariju Dafu galvenajā lomā, kas saucās "Mīlestības biznesa plāns" (Beauty & the Briefcase), ABC Family televīzijas filmā, ko producēja Image Entertainment un kuras pirmizrāde notika 2010. gada 18. aprīlī. Filma balstīta uz Denjelas Brodskas romānu Diary of a Working Girl. Filma tika izdota DVD un Blu-ray formātā ASV 2011. gada 8. februārī.

 2011—2019: "Amerikāņu pīrāgs: Salidojums", 2 Broke Girls un citas lomas 
2011. gada jūnijā Kūlidža organizēja Bleika Nelsona Boida mākslas izstādi Ņūorleānā. Tajā pašā mēnesī Kūlidža sāka nodarboties ar stendapa komēdiju. Viņa vadīja pasākumu Women in Film viesnīcā Beverly Hills Hotel. Pēc pasākuma izdošanās viņa ar savu priekšnesumu nolēma doties turnejā. Divus gadus Kūlidža uzstājās visā ASV un pasaulē, ieskaitot Skotiju. Kūlidža pastāstīja Austrālijas radio šovam The Kyle & Jackie O Show, ka viņas Austrālijas turneja ir daļa no viņas Yours for the Night stendapa tūres.

2011. gada oktobrī Kūlidža sāka periodiski parādīties CBS situāciju komēdijā 2 Broke Girls Zofijas "Sofijas" Kačiņskas, divu galveno varoņu poļu kaimiņiene lomā.Jennifer Coolidge to Join Cast of CBS' 2 Broke Girls — Theater News — Oct 27, 2011 . Theatermania.com (2011. gada 27. oktobris). Retrieved on 2012-07-12. Vēlāk sākot no 2. sezonas līdz šova atcelšanai 2017. gadā viņai piešķīra galveno lomu. Kūlidža atkārtoti atveidoja Džanīnas Stifleres lomu "Amerikāņu pīrāga" turpinājumā "Amerikāņu pīrāgs: Salidojums", kura pirmizrāde Ziemeļamerikā notika 2012. gada 6. aprīlī.

2012. gadā tika paziņots par papildu balss aktieru atlasi filmai B.O.O.: Bureau of Otherworldly Operations, ieskaitot Kūlidžu Kerolas Sjū, pārejas attiecību darbinieces balss lomai. Filmu izplatītājs 20th Century Fox noteica 2015. gada 6. novembri par filmas izdošanas datumu (vēlāk pārcelts uz 25. septembri), 2014. gadā Los Angeles Times ziņoja, ka filmas izdošana atkal atlikta, nenorādot jaunu pirmizrādes datumu. Ziņots, ka filmas koncepcija atgriezusies izstrādes etapā. 2013. gadā Kūlidža un aktrise Megana Mulalija pievienojās filmas "Aleksandrs un briesmīga, murgaina, neizdevusies, ļoti slikta diena" (Alexander and the Terrible, Horrible, No Good, Very Bad Day) aktieru sastāvam; Kūlidža atveidoja autovadītāju instruktori Misis Sagsu. Filmas pirmizrāde Ziemeļamerikā notika 2014. gada 10. oktobrī.

Nākamajā gadā viņai bija balss loma filmā Hell and Back un epizodiska loma filmā "Alvins un burunduki: Diženais burunduļojums". 2016. gadā viņa piedalījās filmā Mascots, ko režisēja Kristofers Gests. 2017. gadā Kūlidža kā balss aktrise ieskaņoja Merijas Mē lomu filmā "Emodži filma". 2018. gadā Kūlidža piedalījās Arianas Grandes mūzikas video dziesmai Thank U, Next.

 2020—pašlaik: "Baltais lotoss" un Single All the Way 
2020. gadā viņa atveidoja galveno lomu Paramount Pictures kinokomēdijā Like a Boss, kopā ar Tifāniju Hedišu, Rouzu Bairnu un Salmu Hajeku. Kūlidžai bija otrā plāna loma Emeraldas Finelas režijas debijas filmā "Daudzsološa jauna sieviete", atveidojot Kerijas Maliganas tēla Kesijas māti. Filma pēc izdošanas saņēma atzinīgus novērtējumus.

2020. gada oktobrī Kūlidžu izvēlējās Taņjas Makkvoidas, problēmātiskas, bagātas sievietes atvaļinājumā, lomai Maika Vaita komēdijas-drāmas seriālā "Baltais lotoss" un drīzumā uzsāka filmēšanu Havaju salās. Seriāla pirmizrāde notika 2021. gada jūlijā un tas ieguva plašu atzinību, Kūlidžai saņemot kritiķu atzinību un iegūstot Primetime Emmy balvu par izcilu otrā plāna aktrises lomu miniseriālā, antoloģijā vai filmā. Kūlidža atkārtoti atveidoja šo lomu seriāla otrajā sezonā, par ko saņēma otru Emmy balvu.

2021. gadā viņa atveidoja galveno lomu Netflix Ziemassvētku romantiskajā kinokomēdijā Single All the Way kopā ar Maiklu Uri, Filemonu Čembersu un Ketiju Nadžimi. 2022. gadā Kūlidža piedalījās Netflix miniseriālā The Watcher kopā ar Naomi Votsu un Bobiju Kannavali.

 Personiskā dzīve 
Kūlidža bija attiecībās ar komiķi Krisu Katanu. Kūlidža nekad nav bijusi precējusies un viņai nav bērnu.

2005. gadā, pēc tam, kad bija apmeklējusi Ņūorleānu līdz pat desmit reizēm gadā desmit gadu garumā, Kūlidža tur iegādājās māju, ko izmantoja dažās  filmas "Pieviltie" (The Beguiled, 2017) interjera ainās.

Viņas labdarības darbs un aktīvisms ietver AIDS palīdzības un dzīvnieku tiesību atbalstīšanu. Kūlidža cenšas sekot augu valsts uztura dzīvesveidam, bet ēd arī zivis. 2023. gadā Kūlidžu kronēja par PETA "Vegānu karalieni".Kenna McCafferty, "Jennifer Coolidge Crowned 2023 Vegan Queen ," Paper 2023. gada 17. marts. Adoptējusi suni vārdā Čujs, kuru izglāba no gaļas rūpnīcas Korejā.

 Publiskais tēls 
Kūlidža tiek plaši uzskatīta par geju ikonu, bieži atdarināta drag queen uzvedumos, Kūlidža 2021. gadā atzīmēja, ka jau no jaunības kontaktējās ar gejiem un lesbietēm. Kūlidža jau ilgu laiku ir aktīva LGBT+ kopienas atbalstītāja.

Viņa bija viena no cilvēkiem, kas tika iekļauti Time "2023. gada 100 ietekmīgāko cilvēku sarakstā", kā arī attēlota šī izdevuma vāka. Viņa arī vadīja 2023. gada Time 100 pasākumu. 2023. gada februārī Kūlidža nosaukta par Gada sievieti Hārvardas Hasty Pudding Theatricals apbalvojumā.

 Filmogrāfija 

 Filmas 
GadsNosaukumsLomaPiezīmes1995Not of This EarthmedmāsaA Bucket of Bloodmuļķīgā meiteneLove and HappinessDžeringira1997Plump Fictionmāsa Māsa"Process un kļūda" (Trial and Error)Žaklīna "Džekija" Turo1998Slappy and the StinkersHerieta"Nakts Roksberijā" (A Night at the Roxbury)seksīgā policisteBrown's RequiemHelēna1999"Ostins Pauerss: Spiegs, kurš mani iz..." (Austin Powers: The Spy Who Shagged Me)sieviete futbola spēlē"Amerikāņu pīrāgs" (American Pie)Džanīna Stiflere2000The Broken Hearts Club: A Romantic ComedyBetijaBest in ShowŠerri Anna Kabota2001Down to EarthBelinda Velingtona"Gudrā blondīne" (Legally Blonde)Poleta BonafontēPootie TangIrēnija"Amerikāņu pīrāgs 2" (American Pie 2)Džanīna Stifleretitros nav minēta"Paraugtēviņš" (Zoolander)amerikāņu dizainere2003A Mighty WindAmbera KoulaAs Virgins FallDžanisa DenveraCarolinatante Merilina"Gudrā blondīne 2" (Legally Blonde 2: Red, White & Blonde)Poleta Bonafontē Parselja"Amerikāņu kāzas" (American Wedding)Džanīna StiflereTestosteroneLuīza2004"Pelnrušķītes stāsts" (A Cinderella Story)Fiona Montgomerija"Lemonija Sniketa nelaimīgo notikumu virkne" (Lemony Snicket's A Series of Unfortunate Events)baltsejas sieviete #12005"Roboti" (Robots)tante Fannijabalss2006"Randiņfilma" (Date Movie)Roza Funkjerdodere"Amerikāņu sapnis" (American Dreamz)Marta Kendū"Klikt!" (Click)DžanīnaFor Your ConsiderationVitnija Teilora Brauna2007"Episkais ķinis" (Epic Movie)Baltā kucene no Gnarnijas2008"Doktors Dūlitls 4" (Dr. Dolittle: Tail to the Chief)Deizijabalss, uzreiz DVDForeign Exchangedirektore Lonnatini"Igors" (Igor)Džaklina / HeidijabalssSoul MenRozalē2009ExTerminatorsStellaA Good FuneralHelēna"Sliktais policists" (Bad Lieutenant: Port of Call New Orleans)Ženevjēva MakdonaGentlemen BroncosDžūdita Pērvisa2010The Jack of SpadesMonika"Mīlestības biznesa plāns" (Beauty & the Briefcase)Felisa Makolinna2011Mangus!Kūkija Ričardsone2012"Amerikāņu pīrāgs: Salidojums" (American Reunion)Džanīna Stiflere2013AustenlandElizabete Čārminga2014"Aleksandrs un briesmīga, murgaina, neizdevusies, ļoti slikta diena" (Alexander and the Terrible, Horrible, No Good, Very Bad Day)Merija Sagsa2015Hell and BackDurmesabalss"Alvins un burunduki: Diženais burunduļojums" (Alvin and the Chipmunks: The Road Chip)Džoanna Praisa2016MascotsDžolīna Lumpkina2017"Emodži filma" (The Emoji Movie)Merija Mēbalss2020Like a BossSidnija"Daudzsološa jauna sieviete" (Promising Young Woman)Sūzana TomasaBobbleheads: The MovieBinkijabalss, uzreiz uz video2021Swan SongDī Dī DeilaArlo the Alligator BoyStakijabalssSingle All the WayTante Sendija2022"Manas ugunīgās kāzas" (Shotgun Wedding)Kerola Faulere2023We Have a GhostDžūdija Romano2024Riff RaffRūtaarī izpildproducente2025"Minecraft filma" (A Minecraft Movie)Direktora vietniece Marlēna

 Televīzija 
GadsNosaukumsLomaPiezīmes1993SeinfeldDžodisērija: The Masseuse1994She TVdažādasgalvenā loma1995The MonroesMārsija Kellijasērija: Educating Billy1996Saturday Night Specialdažādasgalvenā loma1997—1999"Varenais Hils" (King of the Hill)Miss Džūna Kremzera (balss)4 sērijas1998Alright AlreadyRondasērija: Again with the Hockey Player: Part 1Rude AwakeningSū2 sērijasMen in White televīzijas filma1999Ladies ManHelēnasērija: Neutered Jimmy2001The Andy Dick ShowNensija Bantingasērija: Kid KristFrasierFrederikasērija: Forgotten But Not GoneSketch PadThe Groundlingsgalvenā loma2002Do OverGvena Brodijasērija: Cold WarWomen vs. MenŠellijatelevīzijas filma2003"Sekss un lielpilsēta" (Sex and the City)Viktorijasērija: The Perfect Present"Draugi" (Friends)Amanda Buffamonteezisērija: The One with Ross's Tan2003—2004"Džima dēļ" (According to Jim)Roksana3 sērijas2004Game OverRamona (balss)sērija: Into the WoodsMADtvviņa pati / Ivanka9. sezona, 23. sērijaFather of the PrideTreisija (balss)sērija: And the Revolution ContinuesAs Told by GingerNikija Laporte (balss)sērija: The Wedding Frame2004—2006"Džoijs" (Joey)Roberta "Bobija" Morgansternagalvenā loma; 37 sērijas2005Hopeless PicturesTreisija (balss)3 sērijas2006Comic Relief 2006Furstendapa komēdijas labdarības koncerts pēc viesuļvētras Katrīna2007—2009Nip/TuckKendija Ričarda / KoKo3 sērijas2008The CloserAndžija Serabiānasērija: Dial M for ProvenzaRick & Steve: The Happiest Gay Couple in All the WorldFennija Meja (balss)sērija: Mom FightLiving ProofTišatelevīzijas filma2008—2009Yin Yang Yo!Kūpa māte (balss)4 sērijas2008—2012The Secret Life of the American TeenagerBetija35 sērijas2009Kath & KimLenorasērija: Celebrity"Party DownBobija Sentbrauna2 sērijas2010
2012The Life & Times of Timdažādas balsis3 sērijas2010—2013Hero FactoryDenjela Keprikorna (balss)5 sērijas2011—2014Fish HooksMiss Lina Lipsa (balss)2012The GameMarisasērija: Skeletons"Napoleons Dinamīts" (Napoleon Dynamite)Misis Džeina Mozera (balss)2 sērijas2012—2016Gravity Falls"Sliņķe" Sūzana Ventvērta (balss)2012—20172 Broke GirlsSofija Kačiņska1. sezona; galvenā loma (2.-6. sezona); 122 sērijas2015"Radīti skatuvei" (Glee)Vitnija Pīrsa2 sērijasInside Amy SchumerKleopatrīsija Šērmanesērija: Babies and BustiersTripTankmamma (balss)sērija: Steve's Family2017"Amerikāņu tētuks" (American Dad!)Kerolīna (balss)sērija: A Whole Slotta Love2018—2022"Skaļā māja" (The Loud House)Mirtla (balss)5 sērijas2019The Cool KidsBonijasērija: Sid's Ex-Wife2020RoyaltiesMiriama Heila3 sērijas2020—2021The Fungies!Dr. Nensija (balss)2021"Riks un Mortijs" (Rick and Morty)Dafnija (balss)sērija: A Rickconvenient MortI Heart ArloStakija (balss)3 sērijasTen Year Old TomDakotas mamma (balss)5 sērijas2021—2022"Baltais lotoss" (The White Lotus)Taņja Makvoidagalvenā loma (1.-2. sezona)2022The WatcherKarena Kalhūna7 sērijas2024Monsters at WorkMerilina2 sērijas

 Videospēles 
GadsNosaukumsLomaPiezīmes2005RobotsTante Fannija / fansbalss

 Mūzikas video 
GadsNosaukumsMākslinieksLomaAtsauce2018Thank U, NextAriana GrandePoleta Bonafonte

 Teātris 
GadsNosaukumsLomaVietaPiezīmes2001—2002The WomenEdīte PoteraAmerican Airlines Theatre77 izrādes2010EllingReiduna Nordslettena / Gunna / dzejniece / JohannaEthel Barrymore Theatre9 izrādes2015Saving KittyKeitaCentral Square Theatre

 Atsauces un piezīmes 

 Ārējās saites 

Kategorija:1961. gadā dzimušie
Kategorija:Amerikāņu kinoaktrises
Kategorija:ASV balss aktrises
Kategorija:ASV komiķi
Kategorija:ASV televīzijas aktrises
Kategorija:Bostonā dzimušie
Kategorija:Zelta globusa balvas ieguvēji